APFEL ARENA

CRNI PETAK pub kviz @ Apfel Arena
2024-05-03 20:00, 2024-04-26 20:00, 2024-04-19 20:00, 2024-04-12 20:00, 2024-04-05 20:00 (Europe/Zagreb) | Apfel Arena, Put Volicije 5, Makarska, Hrvatska
Petkom u 20 sati, Apfel Arena je domaćin nevjerojatnoj kviz avanturi pod vodstvom iskusnog sastavljača kvizova, Ivana Roguljića Crnog. Crni je veliki kviz entuzijast sa preko 400 odrađenih kvizova u prethodnim godinama po raznim zagrebačkim kafićima, a trenutno i voditelj vrlo uspješnog 3lj pub kviza u Trilju.
Spremite se na večer punu izazova, smijeha i prilike za osvajanje bogatih nagrada.

Prikupite ekipu od najviše pet članova i testirajte svoje znanje. Kotizacija iznosi 2€ po članu, a prijave se primaju putem e-maila na info@apfelarena.hr ili na broj +385 99 5427 385.
Broj mjesta je ograničen, stoga požurite s prijavama.

“Crni petak” nije samo kviz; to je prilika da se opustite, zabavite i možda osvojite nevjerojatne nagrade.
Vidimo se u Apfel Areni, gdje je svaki petak, crni petak!

Liga Udruge malog nogometa Makarska - polufinale Liga kupa (od 20:15 do 22:15)
2024-05-02 20:15 - 22:15
Makarska liga malog baluna osnovana je 1980. godine, a od 2022. godine održava se u Apfel Areni. Najuspješnija momčad u povijesti lige je kasniji prvak Hrvatske “Novo vrijeme” s 8 naslova prvaka, a slijede ugašena Alfa te još uvijek aktivni Gornja Vala i DPH Torcida Makarska Rivijera s po 5 titula.
Liga danas broji 12 ekipa iz Makarske i s cijele Rivijere. Pored seniorske (tzv. Prve lige), od 2006. do 2023. igrala se i Liga veterana, gdje je najuspješnija momčad GO Lučić/Kavana Romana s 8 naslova.

Na društvenim mrežama Facebooku i Instagramu više informacija o Ligi možete pronaći pod imenom umnmakarska, a sve rezultate, popise momčadi i ostalo na webu www.umn-makarska.com, kao i u android aplikaciji Leagues & Tournaments.

Kaskader
2024-05-02 20:00
David Leitch
1h 54m – US
Colt Seavers (Ryan Gosling) bivši je vrhunski kaskader koji više ne može parirati mlađim kolegama, tim više što se već neko vrijeme oporavlja od nesreće u kojoj je gotovo izgubio život. Kada ga zamole da se uključi u filmski projekt svoje bivše djevojke Jody Moreno (Emily Blunt), odlučuje se vratiti se u akciju. Situacija se dodatno komplicira kada tijekom snimanja nestane glavni glumac u filmu, a Colt sve svoje vještine stavlja na raspolaganje kako bi ga pomogao pronaći.
Hvaljenu akcijsku komediju donosi David Leitch, i sam bivši kaskader, koji se proslavio kao redatelj niza hit akcijskih i triler filmova, među kojima su blockbusteri: John Wick, Bullet Train, Deadpool 2, Atomic Blonde, Fast & Furious: Hobbs & Shaw.
Glavne uloge u filmu tumače Ryan Gosling i Emily Blunt, a i ostatak glumačke postave čine dobro poznati glumci među kojima su Stephanie Hsu (Everything Everywhere All Once), Hannah Waddingham (Ted Lasso), Winston Duke (franšiza Black Panther) i Teresa Palmer (Lights Out).

Ulaznice su dostupne u prodaji na info pultu i online putem Kino Mediteran Makarska

Boom Teatar: "Ne može", Vojko V.
2024-04-29 17:00
Predstava “Ne može” kazališta Boom! teatar govori o bontonu, na suvremen i empatičan način pokazuje djeci prepoznatljive situacije koje izvrče naglavačke kako bi pokazala da nisu sve odluke jednostavne ni jednostrane.

Ne može je predstava u kojoj troje mladih repera – Splićani Roko i Paško te Zagrepčanka Katarina – na školskom igralištu, svojim ritmom i vlastitim rimama uče abecedu međuljudskih odnosa; o tome što se može, a što ne može. Odnosno smije i ne smije. Dobro, to je ista stvar. Uglavnom. Ili? Ma je, valjda je. Ne, ne – nije.
Ulaznice su dostupne na Info Pultu Apfel Arene po cijeni od 6€.

Brzi i neustrašivi - SINK
2024-04-28 18:00
Ross Venokur
1h 33m – US, UK
Zabavna i napeta obiteljska avantura za sve uzraste!
Spori loris po imenu Zhi sudjeluje u automobilskoj utrci duž povijesnog Puta Svile u Kini kako bi spasio posljednje selo lora – uključujući i dom svoje bake – od rušenja i razvoja koje planira psihotična žaba po imenu Archibald Vainglorious.

Ulaznice su dostupne u prodaji na info pultu i online putem Kino Mediteran Makarska

Građanski rat: Svakom carstvu dođe kraj
2024-04-27 20:00
Alex Garland1h 49m – US
Uzbudljiva adrenalinska akcija kroz razjedinjenu Ameriku distopijske bliske budućnosti koja balansira na tankom rubu golemih sukoba. Jedan od najiščekivanijih filmova 2024. godine.
Radnja prati skupinu novinara koja kreće na putovanje kroz SAD usred sve intenzivnijeg građanskog rata koji je zahvatio cijelu zemlju, uslijed kojeg se vlada pretvara u distopijski režim, a radikalne skupine često sudjeluju u političkom nasilju. Tijekom putovanja nailaze na nekoliko po život opasnih izazova.
Dosad najskuplji film čuvenog studija A24, kao i redatelja Alexa Garlanda (“Ex Machina”, “Annihilation”), sa zvjezdanom postavom koju čine Zlatnim globusom nagrađena Kirsten Dunst, zvijezda „Narcosa” Wagner Moura, Stephen McKinley Henderson, Nick Offerman, Jesse Plemmons te CaileeSpaeny.

Ulaznice su dostupne u prodaji na info pultu i online putem Kino Mediteran Makarska

Ekskurzija
2024-04-25 20:00
Una Gunjak
1h 33m – BiH, HR, RS, FR
Dok se njezin razred priprema za ekskurziju, sarajevska tinejdžerica Iman privlǎči pažnju starijeg dečka. Kada za vrijeme igre istine ili izazova kaže da je spavala s njim, glasina se proširi školom i ugrozi ekskurziju. Iman se nađe u oluji očekivanja i ograničenja, a događaji koje je izazvala sve više izmiču kontroli.
Ekskurzija je dugoiščekivani cjelovečernji prvijenac bosanske redateljice Une Gunjak, čiji je kratkometražni film Kokoška ovjenčan prestižnom nagradom European Film Awards 2014.
Film je premijerno prikazan na filmskom festivalu u Locarnu, gdje je primio posebno priznanje.

Ulaznice su dostupne u prodaji na info pultu i online putem Kino Mediteran Makarska

Liga Udruge malog nogometa Makarska
2024-04-25, 2024-04-24, 2024-04-18, 2024-04-17, 2024-04-11, 2024-04-10

Scenarij iz snova
2024-04-23 20:00
Kristoffer Borgli
1h 42m – US
Život nesretnog obiteljskog čovjeka Paula Matthewsa, kojeg tumači genijalni Nicolas Cage, u potpunosti se preokrene nakon što ga milijuni stranaca odjednom počnu viđati u svojim snovima. Nakon što im snovi iz neutralnih i ugodnih počnu postajati noćne more, Paul će morati pronaći način kako se nositi s novostečenom slavom.
Otkačenu i zabavnu humorističnu dramu donose scenarist i redatelj Kristoffer Borgli (“Bolesnica”) te producent Ari Aster (“Festival straha”, “Naslijeđeno zlo”). Nicholas Cage je za ovu ulogu nominiran za Zlatni globus u kategoriji najboljeg glumca u komediji.

Ulaznice su dostupne u prodaji na info pultu i online putem Kino Mediteran Makarska

SplickaScena
2024-04-21 20:00
Dobro poznata ekipa vraća se u Makarsku. Komičari SplickeScene nastupit će u Makarskoj s Novim bazama, ne propustite ovu priliku da vas još jednom nasmiju do suza!
Cijena ulaznice: 10€ online / 11€ u Tisak Media
Online: https://core-event.co/events/makarska-nove-baze-splicke-scene-prolice-stand-up-comedy-show-ff0b/
Fizička prodaja: 𝐓𝐈𝐒𝐀𝐊𝐦𝐞𝐝𝐢𝐚 𝐌𝐚𝐤𝐚𝐫𝐬𝐤𝐚 (𝐎𝐛𝐚𝐥𝐚 𝐤𝐫𝐚𝐥𝐣𝐚 𝐓𝐨𝐦𝐢𝐬𝐥𝐚𝐯𝐚 𝟑, 𝐏𝐎𝐍-𝐒𝐔𝐁 𝟎𝟖-𝟐𝟎𝐡)

Priča o leptiru
2024-04-21 17:00
Sophie Roy
88 min
Priča je o simpatičnom leptiru Patricku s jednim krilom koji se pridružuje prijateljima Martyju, gusjenici i Jennifer, na putu kroz izazove. Patrick postaje junak nakon što se suoči sa strahom i prihvati svoju posebnost. Ovo je obiteljski animirani film koji kombinira avanturu, romansu i heroizam uz humor, ističući poruku da su naše razlike manje važne od veza koje dijelimo, te da se pravi karakter pokazuje u teškim situacijama.
ŽANR: animirani

Back to Black
2024-04-20 20:00
Sam Taylor-Johnson
2h 2m – US
Glazbena biografska drama prati život i glazbu Amy Winehouse kroz njezino putovanje od adolescencije do odrasle dobi, kao i stvaranje jednog od najprodavanijih albuma našeg vremena. Film prikazuje Amynu izvanrednu genijalnost, kreativnost i iskrenost koji su prožimali sve što je radila te prati put koji ju je odveo od šarenila Camden High Streeta 90-ih do globalnog obožavanja – i natrag.
Jedna od najvećih umjetnica u novijoj povijesti prodala je više od 30 milijuna ploča diljem svijeta, a danas generira više od 80 milijuna streamova mjesečno. Čuveni album Back to Black iz 2006. godine doveo ju je do svjetske slave osvojivši tada rekordnih 5 nagrada Grammy, uključujući one za album godine te pjesmu godine (Rehab).
Slavnu pjevačicu utjelovila je Marisa Abel, a u filmu glume i Jack O’Connell, Lesley Manville, Eddie Marsan i drugi.

Ulaznice su dostupne u prodaji na info pultu i online putem Kino Mediteran Makarska

Zlatousti: "Zašto baš sad?"
2024-04-16 20:00, 2024-04-10 20:00, 2024-04-09 20:00
Zašto baš sad? je najnovija komedija Zlatoustih.
Nadahnuće za ovu predstavu autor teksta I režiser Davor Šegota je našao u kratkoj priči Woody Allena “Death knocks”.
Dodajući likove I proširujući radnju, Šegota je uspješno povezao vječne teme života, smrti te našeg odnosa prema konačnom odlasku,
sa svakodnevicom I općepoznatim životnim situacijama.
Likovi ove komedije, svaki sa svojom agendom I perspektivom, nastoje događanja usmjeriti u svom sebičnom smjeru.
Kroz niz komičnih situacija I dijaloga, u malo više od sat vremena, provest će vas troje glumaca:
Jadranka Tokić Rašić, Lovrenco Laušić i Marin Borić.
Scenografiju I kostime je osmislila Maja Divić, autorica plakata je slikarica Sanja Srzić, a tehničari su Mladen Utrobičić I Duje Pajić.
Ulaznice su dostupne na Info Pultu Apfel Arene po cijeni od 8€.

Pustolovine Bubamare i Crnog mačka - SINK
2024-04-14 18:00
Jeremy Zag
1h 45m – FR
Sramežljiva pariška tinejdžerica Marinette započinje školsku godinu u novoj srednjoj školi. Kada jednoga dana na putu kući spasi misterioznog starijeg čovjeka, on joj daje čudesni dragulj i pretvara je u superjunakinju Ladybug (Bubamaru) obdarenu moćima. Drugim čudesnim draguljem transformiran je još jedan dječak iz njezine škole, u superjunaka Cat Noira (Crni mačak). Nesvjesni međusobnog pravog identiteta, dvojac se udružuje u borbi protiv superzlikovca Hawka Motha koji sije kaos po Parizu.

Ulaznice su dostupne u prodaji na info pultu i online putem Kino Mediteran Makarska

Istjerivači duhova: Ledena prijetnja
2024-04-13 20:00
Gil Kenan
2h 5m – US
U novoj akcijskoj komediji kultnih Istjerivača duhova, obitelj Spengler vraća se tamo gdje je sve počelo – u čuveni vatrogasni dom u New Yorku – kako bi se udružili s izvornim Istjerivačima duhova koji su razvili tajni istraživački laboratorij i time hvatanje duhova doveli na sasvim novu razinu. Kada otkriće drevnog artefakta oslobodi zlu silu, novi i stari Istjerivači duhova moraju udružiti snage kako bi zaštitili svoj dom i spasili svijet od drugog ledenog doba.

Ulaznice su dostupne u prodaji na info pultu i online putem Kino Mediteran Makarska

Pamtim samo sretne dane
2024-04-11 20:00
Nevio Marasović
1h 12m – HR
Dok sjedi u restoranu koji predstavlja čekaonicu za drugi svijet, umorni starac promatra goste restorana koji predstavljaju njega i njegovu najužu obitelj tijekom bitnih trenutaka njegova života. Starac je prisiljen te događaje promatrati objektivno, sa strane, kao svojevrsni sudac i porota jednog života punog pogrešnih odluka.
Novi film višestruko nagrađivanog redatelja Nevia Marasovića, premijerno prikazan na Pulskom filmskom festivalu, okuplja brojna poznata glumačka lica među kojima su Radko Polič, Zlatko Burić-Kićo, Tena Nemet Brankov, Leon Lučev, Goran Bogdan, Nina Violić, Janko Popović Volarić, Leona Paraminski, Alma Prica, Jelena Miholjević, Goran Grgić, Tihana Lazović Trifunović i Milan Štrljić.

Ulaznice su dostupne u prodaji na info pultu i online putem Kino Mediteran Makarska

Kung Fu Panda 4 - SINK
2024-04-07 17:00
Ovog se proljeća nakon dugo iščekivanja vraća najnevjerojatniji majstor kung fua na svijetu – panda Po – u urnebesnom novom poglavlju omiljene akcijske komedije DreamWorks Animationa!
Nakon tri smrtonosne pustolovine u kojima je pobijedio zlikovce svjetske klase svojom nenadmašnom hrabrošću i ludim borilačkim vještinama, zmajevog ratnika pandu Po sudbina je pozvala da se napokon – odmori. Točnije, odabran je da postane duhovni vođa Doline mira. To predstavlja nekoliko problema: Prije svega, Po zna isto toliko o duhovnom vodstvu koliko i o paleo dijeti, a drugo, mora brzo pronaći i istrenirati novog Zmajskog ratnika prije nego što može preuzeti svoju novu uzvišenu poziciju.
Mike Mitchell
1h 34m – US

Ulaznice su dostupne u prodaji na info pultu i online putem Kino Mediteran Makarska

Monkey Man
2024-04-06 19:00
Nakon što se proslavio u oskarovskom hit filmu Milijunaš s ulice (2008.), glumac Dev Patel odlučio je režirati brutalan akcijski film osvete u stilu Johna Wicka, kojem je jedan od producenata dobitnik Oscara Jordan Peele (Nope, 2022.).
Radnja filma inspirirana je legendom o hinduističkom bogu snage i hrabrosti Hanumanu. Patel je u filmu utjelovio mladića poznatog samo kao Kid (Klinac), koji se svaku večer, noseći masku gorile, brutalno bori u podzemnom klubu kako bi osigurao opstanak. Nakon mnogo godina potisnutog bijesa, Kid otkriva način da se infiltrira u enklavu zlokobne gradske elite. Dok mu trauma iz djetinjstva ključa, njegove ruke s misterioznim ožiljcima pokreću eksplozivnu osvetničku kampanju protiv ljudi koji su mu uništili život.
Film je nakon svjetske festivalske premijere u ožujku ove godine naišao na odlične kritike i ocjene publike.
Dev Patel
1h 53m – US

Ulaznice su dostupne u prodaji na info pultu i online putem Kino Mediteran Makarska

Majčinski instinkt
2024-04-04 19:00
Psihološki triler s oskarovkama Jessicom Chastain i Anne Hathaway u glavnim ulogama, nastao prema istoimenom bestseler romanu Barbare Abel (Derrière la haine).
Alice i Celine susjede su i najbolje prijateljice, žive u prekrasnim kućama u predgrađu, imaju uspješne muževe i sinove iste dobi. Savršeni životni sklad iznenada im je uništen nakon tragične nesreće koja se dogodi jednom od njihovih sinova. Dok njihove obiteljske veze postupno izjedaju krivnja i paranoja, Alice i Celine razvijaju sumnje koje otkrivaju mračnu stranu majčinske ljubavi.
Benoît Somville
1h 34m – US

Ulaznice su dostupne u prodaji na info pultu i online putem Kino Mediteran Makarska
